Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 464/11/8803	Košice II, 17.12.2012
EEČ : 2-64-408-2012

U Z N E S E N I E

Trestná vec:	obvinený XXXXX 
Prečin:	Nezaplatenie dane podľa § 278 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
V trestnej veci vedenej proti obv. XXXXX pre prečin nezaplatenia dane a poistného podľa § 278 ods. 1, ods. 2 Trestného zákona, ktorého sa mal dopustiť na tom skutkovom základe, že
1. ako konateľ zodpovedný za spoločnosť XXXXX so sídlom XXXXX, ul. XXXXX IČO: XXXXX neuhradil v dňoch splatnosti za január 2010, máj 2010 a jún 2010 priznanú daňovú povinnosť z DPH v celkovej výške 87.381,29,-€,
2. ako konateľ zodpovedný za spoločnosť XXXXX so sídlom XXXXX, ul. XXXXX IČO: XXXXX neuhradil v deň splatnosti za zdaňovacie obdobie IV. Q 2010  priznanú daňovú povinnosť z príjmov fyzickej osoby zo závislej činnostiv celkovej výške 23.721,21,-€
a to aj napriek tomu, že v dňoch splatnosti uvedenými finančnými prostriedkami v pokladni a na účte disponoval, čím takto spôsobil Štátnemu rozpočtu SR v zastúpení DÚ XXXXX so sídlom XXXXX, ul. XXXXX škodu v celkovej výške 111.102,50,-€
lebo zanikla trestnosť činu
Odôvodnenie:
   Uznesením vyšetrovateľa Okresného riaditeľstva PZ v XXXXX Úradu justičnej a kriminálnej polície, XXXXX sp. zn. ORP-1205/6-OEK-KE-2011 z 25.06.2011 bolo podľa § 199 ods. 1 Trestného poriadku začaté trestné stíhanie a dňa 01.03.2012 podľa § 206 ods. 1 Trestného poriadku vznesené obvinenie XXXXX pre prečin nezaplatenie dane a poistného podľa § 278 ods. 1, ods. 2 Trestného zákona pre skutok, ako je uvedený vo výroku tohto uznesenia.

    Po preskúmaní spisového materiálu som zistila, že obvinený vo svojich výpovediach uviedol, že daň nezaplatil v termíne splatnosti z dôvodu, že z titulu nedodržania podmienok zmluvnými partnermi neobdržal finančné prostriedky, ktoré chcel použiť na zaplatenie dane. Splatnú daň začal uhrádzať priebežne v rámci finančných možností platobným prevodom z účtu spol. XXXXX Na dôkaz toho, že nemal úmysel  ukrátiť rozpočet SR, dňa 31.08.2012 uhradil sumu 44.471,60,-€ ako DPH za jún 2010. Dňa 13.09.2012 zaplatil doplatok DPH za jún 2010 vo výške 295,81,-€, za január 2010 DPH vo výške 24.531,15,-€, za máj 2010 DPH vo výške 18.082,73,-€, za IV.Q 2010 daň z príjmov FO zo závislej činnosti vo výške 23.721,21,-€ a sumu 35.141,20,-€ na úhradu ostatných nedoplatkov na daniach. Teda zaplatil v celom rozsahu správcovi dane vyčíslenú daň, o čom predložil bankové výpisy z podnikateľského účtu spol. XXXXX XXXXX na č. l. 521-523 vyš. spisu.     
   Svoje konanie oľutoval s tým, že si neuvedomoval nepriaznivé následky svojho konania ako štatutárneho zástupcu spoločnosti.
   
   Do konania bol pribratý znalec z odboru Ekonómia a manažment, odvetvie Účtovníctvo a daňovníctvo, personalistika, ktorý v závere znal. posudku č. 01/2012 konštatoval, že spol. XXXXX mala dostatok fin. prostriedkov na úhradu daní, za jednotlivé roky vykazovala zisk a taktiež mala na účtoch spoločnosti a v pokladne dostatok fin. prostriedkov a taktiež poskytovala pôžičky pre spriaznené osoby v takej finančnej hodnote, ktorá by postačovala na úhradu daní za príslušné daňové obdobia jednotlivých rokov. V dňoch splatnosti DPH k 25.06.2010, 30.06.2010, 26.07.2010 spoločnosť nemala dostatok fin. prostriedkov na úhradu splatných daní. 
   
   Splnomocnený zástupca DÚ XXXXX XXXXX vo svojej výpovedi dňa 30.10.2012 potvrdil, že obvinený formou splátok uhradil ku dňu 13.09.2012 daňovú povinnosť za január 2010, máj 2010, jún 2010 a za IV.Q 2011 v celej výške.  DÚ XXXXX voči obvinenému neeviduje žiadnu pohľadávku.

   Podľa § 278 ods. 1 TZ kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, potrestá sa odňatím slobody až na tri roky. Podľa ods. 2  odňatím slobody na jeden rok až päť rokov sa páchateľ potrestá, ak spácha čin uvedený v odseku 1 v značnom rozsahu.
 
   Podľa § 125 TZ škodou malou sa rozumie škoda prevyšujúca sumu 266 eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok takej sumy. Škodou veľkého rozsahu sa rozumie suma dosahujúca najmenej päťstonásobok takej sumy.
	
   Podľa § 86 písm. e) TZ trestnosť TČ zaniká aj vtedy, ak ide o TČ  nezaplatenia dane a poistného podľa § 278, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
   V danom prípade som nezistila ani naplnenie skutkovej podstaty iného prečinu. 
   
   Vzhľadom na vyššie uvedené skutočnosti, nie je dôvod na postúpenie veci na prejednanie priestupku, rozhodla som spôsobom uvedeným vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka